Ministry y’ebyenjigiriza n’ebyemizannyo esindise ekibinja ky’abakulira amasomero n’abamyuka babwe ku bbanguliro ly’ebyobufuzi e Kyankwanzi, bano bafune okubangulwa okwenjawulo mu nzirukanya y’emirimu n’okwagalamu ensi yabwe.
Abakulira amasomero n’abamyuka babwe abali e Kyankwanzi mu kadde kano, baavudde mu masomero agali mu bukiika kkono bwa Uganda ne mu West Nile.
Omuteesiteesi omukulu mu ministry y’ebyenjigiriza n’ebyemizannyo Ketty Lamaro ategeezezza CBS nti entekateeka eno yatandise nga 13 August, 2022, era nga yakumala wiiki emu yokka.
Ketty Lamaro agambye nti ebigenda okusomesebwa abakulira amasomero n’abamyuka babwe wakubyetegereza , oluvanyuma atuwe ebisingawo.
Wabula omusomo guno guguddwawo ssaabawandiisi w’ekibiina ky’ebyobufuzi ki NRM Richard Tadwong.
Bisakiddwa: Kato Denis
lug_Latn lug_Latn lug_Latn lug_Latn lug_Latn bam_Latn